Krūminiai
Krūminiai – kaimas Varėnos rajono savivaldybėje, 3 km į rytus nuo Urkionių, 0,5 km į pietus nuo kelio  5004  Varėna–Matuizos–Valkininkai . Seniūnaitijos centras. Yra biblioteka. Prateka kairysis Merkio intakas Verseka, ant jos užtvankos veikia mažoji hidroelektrinė, susidaręs Krūminių tvenkinys. Šalia – Taurupio kraštovaizdžio draustinis. Išlikęs liaudies architektūros paminklas – XIX a. svirnas. Stūkso Krūminių piliakalnis.